พลับช็อกโกแลต

พ**ลับช็อกโกแลต (อังกฤษ: Black Sapote)** ช็อกโกแลตพุดดิ้ง เป็นผลไม้มีถิ่นกำเนิดอยู่ตามแนวชายฝั่งทั้งสองแห่งของเม็กซิโก จากเมืองฮาลิสโกไปจนถึงเชียปัสเวรากรูซ และยูคาทาน บนพื้นที่ราบลุ่มของอเมริกากลาง เป็นไม้โซนร้อน ต้นไม้มีการปรับตัวให้เข้ากับพื้นที่กึ่งเขตร้อนและอบอุ่น ใบพลับช็อกโกแลต มีสีเขียวชอุ่มมันวาวตลอดปี ลักษณะสลับเป็นรูปสี่เหลี่ยมผืนผ้า ยาว 4-12 นิ้ว (10-30 เซนติเมตร) ลักษณะดอก เกิดขึ้นในซอกใบและอาจเป็นดอกกะเทย หรือตัวผู้ เนื่องจากพลับช็อกโกแลต เป็นไม้ผลโซนร้อน จึงปลูกและเติบโตได้ดีในประเทศไทย ผลของพลับช็อกโกแลต จะมีเส้นผ่านศูนย์กลางประมาณ 2-6 นิ้ว (ประมาณ 5-15 เซนติเมตร) ผลคล้ายกับลูกมะเขือเทศลูกใหญ่ๆ มีเปลือกสีเขียว ผลที่ยังไม่สุกจะเป็นสีเขียวใส เมื่อสุกแล้วก็จะเริ่มเปลี่ยนเป็นสีเขียวเข้ม และเมื่อสุกเต็มที่ เนื้อข้างในผลจะเป็นสีน้ำตาลเข้มจัดจนถึงสีดำ เมล็ดด้านในผล บางผลก็ไม่มีเมล็ด แต่บางผลก็อาจมี 1-5 เมล็ด ในช่วงผลเริ่มสุกจะร่วงจากต้นค่อนข้างเร็ว ทำให้เกษตรกรมักจะเก็บผลผลิตก่อนที่จะสุกงอม   3-14 วัน แล้วนำมาวางในอุณหภูมิปกติ เพื่อให้สุกเอง เพื่อป้องกันการหล่นช้ำ หรือหากต้องการให้สุกช้าขึ้นเมื่อเก็บผลผลิตแล้วก็นำไปแช่ตู้เย็นสามารถยืดระยะเวลาให้สุกช้า

ผู้คนส่วนมากนิยมทานผลสด เช่น ทานคู่กับไอศกรีม นมสด ขนมเค้ก หรือราดน้ำผึ้งและวิปปิงครีม และยังสามารถนำไปเป็นส่วนผสมการทำขนมอย่างไส้ด้านในของพาย ก็ได้อีกด้วย นอกจากนี้ ยังนิยมอย่างมากในเม็กซิโก ใช้เป็นส่วนผสมในไอศกรีม หรือผสมกับน้ำส้มหรือบรั่นดี เสิร์ฟพร้อมกับวิปปิงครีม เป็นต้น ถือว่าพลับช็อกโกแลตเป็นผลไม้ที่สามารถสร้างสรรค์เมนูของหวานได้อย่างหลากหลาย เปลือกและใบบดพลับช็อกโกแลต ถูกนำมาใช้เป็นยาพอกแผลพุพองในประเทศฟิลิปปินส์ นำใบพลับช็อกโกแลต มาต้มใช้เป็นยาสมานแผลและถูกนำมาใช้แก้โรคกลาก โรคเรื้อน และอาการคันผิวหนัง ต้นพลับช็อกโกแลต เป็นไม้ขนาดกลาง เติบโตเร็ว มีความสูงประมาณ 7-9 เมตร เมื่อมีอายุครบ 1 ปีครึ่ง จะเริ่มให้ผลผลิตในครั้งแรก แต่ผลผลิตอาจไม่มากนัก และผลผลิตจะออกในช่วงเดือนมีนาคม-ธันวาคม

ในช่วง 2 ปีแรก ควรมีการตัดตกแต่งกิ่ง เพื่อให้ต้นของพลับช็อกโกแลตนั้นแตกแขนง และง่ายต่อการเก็บเกี่ยว นอกจากนี้ พลับช็อกโกแลตยังเป็นต้นไม้ที่ควรปลูกไว้ในที่ที่มีแสงแดดส่อง เพื่อแสงแดดช่วยเร่งการเจริญเติบโตและการออกผลได้เป็นอย่างดี

## วัสดุในการใช้ปลูก

* ดินพีทมอสที่ผสมปุ๋ยมูลค้างคาวใส่ปุ๋ยมูลค้างคาวในอัตราส่วน 3:10
* กระถางดินเผานำไปตากแดดให้แห้งอย่าให้มีความชื้นนะครับเพื่อความปลอดภัยของรากในระยะแรก
* ขุยมะพร้าวแบบผงหรือแบบละเอียดที่ใส่แบบละเอียดหรือแบบผงเพราะจะได้ระบายน้ำได้ดี
* น้ำยาเร่งรากและกากน้ำตาล
* กิ่งตอนBlack sapote อายุกิ่ง 3 เดือนรากจะเต็มถุงพอดี
* ปุ๋ยออสโมโค้ทสูตร13-13-13 ละลายช้า สูตร 3 เดือน
* ทรายละเอียดผสมเปลือกหอยบดละเอียดครับ ใช้แค่ 1 ช้อนชา

## หลุมปลูก

มีความลึก 80 เซนติเมตร เมื่อนำต้นกล้าลงแปลงปลูกแล้ว นำดินที่ผสมแล้วกลบหลุมและโรยด้วยขุยมะพร้าวอีกครั้ง จากนั้นนำน้ำผสมกากน้ำตาลและยาเร่งราก ในอัตราส่วน น้ำ 90 เปอร์เซ็นต์ น้ำยาเร่งราก 5 เปอร์เซ็นต์ กากน้ำตาล 5 เปอร์เซ็นต์ รดให้ชุ่ม การรดน้ำ ควรรดน้ำทุกวัน วันละ 1-2 ครั้ง เพื่อรักษาความชุ่มชื้น และทำให้ต้นโตไว้ได้ผลผลิตดี ต้นพลับช็อกโกแลต มีความสามารถในการปรับตัวได้ดีปกติตามธรรมชาติของต้นไม้ชนิดนี้ จะชอบดินทรายร่วน ระบายน้ำได้ดี สามารถทนในฤดูน้ำหลากหรือน้ำขังได้ (ถ้าหากต้นมีอายุ 3 ปี) เมื่อต้นพลับช็อกโกแลต อายุ 3 เดือน จะเจริญเติบโตได้ไวอย่างมากหากได้รับแสงแดดที่เพียงพอ

## แมลงและศัตรูพืช

จะมีแค่สองชนิดเท่านั้นคือ ตั๊กแตนปาทังก้าและแมลงวันทอง สามารถทำ  น้ำหมักโดยนำกากน้ำตาลมาผสมกับเปลือกมะนาวที่ใช้แล้ว หมักไว้ 3 เดือน และเอามาผสมน้ำฉีดพ่นให้ทั่วต้น ก็จะสามารถช่วยป้องกันได้ และในช่วงฤดูหนาวต้นจะโตช้า สามารถนำสปอตไลต์มาติดให้แสงในตอนเย็น เพื่อเพิ่มเวลาในการสังเคราะห์แสงได้